TISCO ค่าใช้จ่าย-ตั้งสำรองเพิ่ม กดกำไร Q1 เหลือ 1.79 พันล้าน
TISCO ค่าใช้จ่าย-ตั้งสำรองเพิ่ม กดกำไรไตรมาส 1 เหลือ 1.79 พันล้าน ลดลง 0.16% เทียบไตรมาส 1/65 ด้าน NPLs อยู่ที่ 2.13 % เพิ่มขึ้นเล็กน้อยจากสิ้นปี 65
TISCO ค่าใช้จ่าย-ตั้งสำรองเพิ่ม กดกำไรไตรมาส 1 เหลือ 1.79 พันล้าน ลดลง 0.16% เทียบไตรมาส 1/65 ด้าน NPLs อยู่ที่ 2.13 % เพิ่มขึ้นเล็กน้อยจากสิ้นปี 65
18 เม.ย. 2566

บริษัท ทิสโก้ไฟแนนเชียลกรุ๊ป จำกัด (มหาชน)  หรือ TISCO รายงานผลการดำเนินงานไตรมาส 1 สิ้นสุดวันที่ 31 มีนาคม 2566 ดังนี้

โดยผลประกอบการงวดไตรมาส 1 ปี 2566 ของบริษัทมีกำไรสุทธิจำนวน 1,792.58 ล้านบาท ลดลง 2.91 ล้านบาท หรือร้อยละ 0.2 เมื่อเทียบกับไตรมาส 1 ปี 2565 สาเหตุหลักมาจากค่าใช้จ่ายในการดำเนินงานไตรมาส 1/65 อยู่ที่ 2,281.67 ล้านบาทเพิ่มขึ้น 8.9% เทียบไตรมาส 1/65 อยู่ที่ 2,095.38 ล้านบาท
นอกจากนี้ผลขาดทุนด้านเครดิตที่คาดว่าจะเกิดขึ้นไตรมาส 1/66 อยู่ที่ 125.33 ล้านบาท เพิ่มขึ้นเทียบไตรมาส 1/65 อยู่ที่ 85.33 ล้านบาท ตามนโยบายการลงทุนระยะยาวเพื่อการขยายตัวของธุรกิจ
อย่างไรก็ดีเงินสำรองค่าเผื่อผลขาดทุนด้านเครดิตของบริษัทยังคงอยู่ในระดับสูง และ เพียงพอเพื่อรองรับความเสี่ยงจากปัจจัยต่างๆรอบด้าน
ในส่วนของรายได้รวมจากการดำเนินงานปรับตัวดีขึ้นร้อยละ 5.1 จากรายได้ดอกเบี้ยที่เพิ่มขึ้นร้อยละ 15.4 ตามการเติบโตของเงิน ให้สินเชื่อ พร้อมกับการรับรู้ผลกำไรจากเครื่องมือทางการเงินที่วัดมูลค่ายุติธรรมผ่านงบกำไรขาดทุน (FVTPL)